Phata Poster Nikla Hero movie review - Hindi Filmibeat
फटा पोस्टर निकला हीरो फिल्म रिव्यू- 'हीरो बनने आए पुलिस बन गये'
| Updated: Friday, September 20, 2013, 11:34 [IST]
(सोनिका मिश्रा) शाहिद कपूर और इलियाना डी क्रूज की फिल्म फटा पोस्टर निकला हीरो आज सिनेमाहॉल में रिलीज हो रही है। इस फिल्म के बारे में बात करते हुए पहले राजकुमार संतोषी जी ने कहा था कि फटा पोस्टर निकला हीरो से शाहिद कपूर के दिन फिर से फिरेंगे और उनकी स्टार पावर जो कि काफी समय से नज़र नहीं आई है वो वापस आ जाएगी। शाहिद कपूर ने भी कुछ ऐसा ही कहा कि राज कुमार संतोषी के साथ काम करके बतौर एक्टर उन्हें काफी कुछ सीखने को मिला है और फटा पोस्टर में उनका एक अलग ही रुप दिखाई देगा। फिल्म को देखने के बाद लोगों की भी यही राय थी कि फिल्म वाकई बेहतरीन है और साथ ही शाहिद कपूर काफी समय बाद काफी एंटरटेनिंग किरदार में नज़र आए हैं।
इलियाना का जहां तक सवाल है तो फिल्म में इलियाना का कुछ खास परफॉर्मेंस नहीं रहा क्योंकि पूरी फिल्म शाहिद के किरदार के आगे पीछे ही घूमती नज़र आई है। इसके बावजूद इलियाना ने अपने किरदार को काफी इंज्वॉय करते हुए निभाया और फिल्म में जान डाल दी। फटा पोस्टर निकला हीरो फिल्म की कहानी एक ऐसे लड़के की है जो कि हीरो बनना चाहता है लेकिन उसकी किस्मत उसे नकली पुलिस बनने पर मजबूर कर देती है। आखिर में वो रील लाइफ का हीरो बनने की बजाय रियल लाइफ का हीरो बनना पसंद करता है। शाहिद कपूर की कॉमेडी काफी बेहतरीन है और फैमिली के लिए फटा पोस्टर निकला हीरो इस वीकेंड परफेक्ट फिल्म है।
फटा पोस्टर निकला हीरो फिल्म की शुरुआत होती है विश्वास राव यानी शाहिद कपूर से जो कि अपनी मां के साथ रहता है और अपनी मां को बहुत प्यार करता है। विश्वास राव हीरो बनना चाहता है लेकिन उसकी मां चाहती है कि वो पुलिस ऑफीसर बने वो भी ईमानदार।
विश्वास राव ने कटाया मुंबई का टिकट
विश्वास राव मुंबई जाकर हीरो बनने के लिए कोशिश करना चाहता है लेकिन उसकी मां (पद्मिनी कोल्हापुरी) नहीं चाहती की वो हीरो बने बल्कि वो चाहती है कि विश्वास राव एक ईमानदार पुलिस इंसपेक्टर बने। लेकिन जब पुलिस की नौकरी के लिए इंटरव्यू देने मुंबई जाने की बात आती है तो वो विश्वास को मु्बई भेज देती है।
विश्वास राव और काजल की मुलाकात
मुंबई आकर विश्वास राव पुलिस के लिए इंटरव्यू नहीं देता बल्कि हीरो बनने के लिए ऑडीशन देने लगता है। एक दिन अपनी पोर्टफोलिये के लिए अलग अलग कॉस्टयूम में फोटो खिंचवाते समय विश्वास पुलिस की वर्दी पहन लेता है और उसी वर्दी में बाहर जाता है जहां उसे काजल (इलियाना) मिल जाती है ओर गुंडों को पकड़वाने के लिए ले जाती है।
हीरो बनने का चास
आखिरकार विश्वास राव को एक निर्देशक अपनी फिल्म में हीरो बनने का चांस देता है। लेकिन तभी विश्वास राव की गलती से पुलिस वर्दी में तस्वीर न्यूजपेपर में छप जाती है और विश्वास राव की मां उस पेपर को देखकर ये समझती है कि वो पुलिस इंसपेक्टर बन गया है।
हीरो से बना पुलिस इंसपेक्टर
विश्वास राव की मां मंबई आती है और उसे बेवकूफ बनाने के लिए विश्वास पुलिस बनने की एक्टिंग करता है। लेकिन परिस्थितियां कुछ ऐसी बनती हैं कि वो पुलिस के साथ मिलकर गुंडों की सफाई करने में जुट जाता है। अपनी मां के लिए विश्वास कभी भी कुछ गलत काम नहीं करता और आखिर में उसके अच्छे कामों की वजह से उसे पुलिस में भर्ती होने का मौका मिलता है।
फैमिली एंटरटेनर है फटा पोस्टर निकला हीरो
कुल मिलाकर शाहिद कपूर की फटा पोस्टर निकला हीरो फिल्म एक फैमिली एंटरटेनर है। फिल्म में कुछ भी नॉनवेज जोक्स या फिर कुछ ऐसे सीन्स नहीं है जिन्हें कोई फैमिली ना देख सके।
Read more about: phata poster nikla hero review shahid kapoor illeana dcruz rajkumar santoshi sonika mishra bollywood फटा पोस्टर निकला हीरो रिव्यू शाहिद कपूर इलियाना डी क्रूज सोनिका मिश्रा बॉलीवुड
Phata Poster Nikla will have Shahid Kapoor and Illena D'Cruz in lead roles. Shahid Kapoor is back, and this time he'll be playing a police officer in his latest release Phata Poster Nikla Hero. Phata Poster Nikla Hero revolves around the story of Vishwas Rao (Shahid Kapoor), an aspiring actor. But circumstances compel him to become a fake cop.